 BAY-CIMBT เปิดบริการชำระเงินผ่าน QR Code ระหว่าง “ไทย-อินโดฯ” เริ่มวันนี้
 BAY-CIMBT เปิดบริการชำระเงินผ่าน QR Code ระหว่าง “ไทย-อินโดฯ” เริ่ม 1 ตุลาคม 2564 เป็นต้นไป
BAY-CIMBT เปิดบริการชำระเงินผ่าน QR Code ระหว่าง “ไทย-อินโดฯ” ได้ตั้งแต่วันที่ 1 ตุลาคม 2564 เป็นต้นไป
1 ต.ค. 2564

น.ส.สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) เปิดเผยว่า ตามที่ ธปท. ร่วมกับธนาคารกลางอินโดนีเซีย (Bank Indonesia: BI) ได้เปิดตัวบริการชำระเงินระหว่างประเทศไทยและประเทศอินโดนีเซียด้วย QR Code มาตรฐาน เมื่อวันที่ 17 สิงหาคม 2564 ทำให้ลูกค้าและร้านค้าของทั้งสองประเทศ สามารถทำรายการชำระเงินและรับชำระเงินระหว่างกันได้แบบทันที โดยมีธนาคารกรุงเทพเริ่มให้บริการไปแล้ว นั้น
โดยในวันนี้ มีธนาคารพาณิชย์ขยายการให้บริการเพิ่มอีก 2 ราย คือ ธนาคารกรุงศรีอยุธยา(ฺBAY) และธนาคารซีไอเอ็มบีไทย(CIMBT) โดยลูกค้าสามารถใช้แอปพลิเคชันของ 2 ธนาคารดังกล่าว สแกน QR Code ชำระค่าสินค้าและบริการที่ร้านค้าในประเทศอินโดนีเซีย ได้ตั้งแต่วันที่ 1 ตุลาคม 2564 เป็นต้นไป
“ต่อไปจะมีการเพิ่มจำนวนผู้ให้บริการมากขึ้น เพื่อรองรับการท่องเที่ยว ภายหลังสถานการณ์การแพร่ระบาดของเชื้อไวรัสโควิด 19 คลี่คลายลง รวมทั้งจะมีการต่อยอดไปสู่การให้บริการโอนเงินระหว่างสองประเทศแบบทันทีผ่านบริการพร้อมเพย์ โดยใช้เพียงหมายเลขโทรศัพท์มือถือของผู้รับเงินด้วย” น.ส.สิริธิดา ระบุ
 